Diari Oficial de la Generalitat Valenciana


Sumari del DOGV 4602, del 06-10-2003 (2003/10212)

DECRET 190/2003, de 3 d'octubre, del Consell de la Generalitat, pel qual es modifica el Decret 35/1986, de 10 de març, de creació de la Distinció de la Generalitat Valenciana al Mèrit Cultural.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/10/03/190/dof/vci/html**

### Dades del document

Número de DOGV
:   4602

Data del DOGV
:   06-10-2003

Secció del DOGV
:   I. DISPOSICIONS GENERALS

Número del document
:   2003/10764


Data del document
:   03-10-2003

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * legislació
    * distinció honorífica
    * premi cultural
    * política cultural

DECRET 190/2003, de 3 d'octubre, del Consell de la Generalitat, pel qual es modifica el Decret 35/1986, de 10 de març, de creació de la Distinció de la Generalitat Valenciana al Mèrit Cultural. [2003/10289]
  
El Decret 35/1986, de 10 de març, del Consell de la Generalitat, va crear la Distinció de la Generalitat Valenciana al Mèrit Cultural.
  
Posteriorment, pel Decret 255/1997, de 8 d'octubre, el Consell de la Generalitat va modificar el règim de concessió de tal distinció en permetre, excepcionalment, l'ampliació del límit màxim de distincions fins a quatre.
  
No obstant això, l'actual normativa només permet el reconeixement dels mèrits culturals a les persones físiques, de manera que el reconeixement de les aportacions culturals fetes per entitats o col·lectius només pot fer-se mitjançant la concessió de l'Alta Distinció de la Generalitat Valenciana.
  
Per este motiu, es convenient introduir una modificació normativa que permeta el reconeixement d'aquelles entitats i col·lectius que han contribuït amb les seues activitats al manteniment de la cultura valenciana o han permés que la nostra cultura es desenrotlle i siga coneguda en les seues més diverses facetes.
  
Per això, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 3 d'octubre de 2003,
  
DECRETE
  
Article únic
  
Es modifiquen els articles 1 i 4 del Decret 35/1986, de 10 de març, del Consell de la Generalitat, pel qual es va crear la Distinció de la Generalitat Valenciana al Mèrit Cultural, que quedaran redactats en els següents termes:
  
1. «Article 1
  
Es crea la Distinció de la Generalitat Valenciana al Mèrit Cultural per distingir les persones físiques, entitats i col·lectius que, pels seus mèrits, hagen contribuït a destacar l'aportació de la Comunitat Valenciana en qualsevol àmbit de la cultura.»
  
2. «Article 4
  
La concessió de la Distinció de la Generalitat Valenciana al Mèrit Cultural compor-tarà, per a les persones físiques, una dotació econòmica de dotze mil vint euros i vint-i-quatre cèntims (12.020,24 e) anyals, que, amb caràcter personal i intransferible, serà de benefici vitalici i començarà a percebre's des de l'any següent a la seua concessió.
  
En el cas de les entitats i col·lectius, la dotació econòmica serà única en l'any de la concessió per l'import citat en el paràgraf anterior.»
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
Valencia, 3 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI